**Ξενοφῶντος Ἑλληνικά: βιβλ. 2, κεφ. 2, παρ. 18 - 19**

**Κρίσιμη συνεδρίαση στη Σπάρτη**

|  |  |
| --- | --- |
| Λύσανδρος δὲ  τοῖς ἐφόροις ἔπεμψεν  μετ’ ἄλλων Λακεδαιμονίων  Ἀριστοτέλην,  φυγάδα Ἀθηναῖον ὄντα,  ἀγγελοῦντα  ὅτι ἀποκρίναιτο Θηραμένει  ἐκείνους  κυρίους εἶναι  εἰρήνης καὶ πολέμου.  Θηραμένης δὲ καὶ οἱ ἄλλοι πρέσβεις  ἐπεὶ *(μὲν)* ἦσαν ἐν Σελλασίᾳ,  ἐρωτώμενοι δὲ  ἐπὶ τίνι λόγῳ ἥκοιεν  εἶπον ὅτι *(ἥκοιεν)*  αὐτοκράτορες  περὶ εἰρήνης,  μετὰ ταῦτα οἱ ἔφοροι  καλεῖν *(εἰς Σπάρτην)* ἐκέλευον αὐτούς.  Ἐπεὶ δ’ ἧκον *(οἱ πρέσβεις εἰς τήν Σπάρτην),*  ἐκκλησίαν ἐποίησαν *(οἱ ἔφοροι),*  ἐν ᾗ πολλοὶ δὲ καὶ ἄλλοι  τῶν Ἑλλήνων,  Kορίνθιοι καὶ Θηβαῖοι μάλιστα,  ἀντέλεγον  μὴ σπένδεσθαι Ἀθηναίοις,  ἀλλ’ ἐξαιρεῖν. | Ο Λύσανδρος (στό μεταξύ)  έστειλε στους εφόρους,  μαζί με άλλους Λακεδαιμονίους,  τον Αριστοτέλη,  ο οποίος ήταν Αθηναίος εξόριστος,  Αποτέλεσμα εικόνας για ξενοφώνγια να τους ενημερώσει  ότι απάντησε στο Θηραμένη  πως αυτοί  είχαν τη δικαιοδοσία να αποφασίζουν  για πόλεμο και ειρήνη.  Ο Θηραμένης και οι άλλοι πρέσβεις  όταν έφτασαν στη Σελλασία  και τους ρώτησαν  για ποιο λόγο είχαν έρθει,  αυτοί απάντησαν ότι είχαν έρθει  με απόλυτη πληρεξουσιότητα  να διαπραγματευτούν την ειρήνη.  Τότε οι έφοροι  διέταξαν να τους καλέσουν στη Σπάρτη.  Όταν έφτασαν εκεί  συγκάλεσαν συνέλευση,  στην οποία και άλλοι πολλοί  από τους Έλληνες,  προπάντων όμως οι Κορίνθιοι και οι Θηβαίοι  αντιπρότειναν  να μην συνθηκολογήσουν με τους Αθηναίους,  αλλά να τους αφανίσουν. |

**Δημιουργική γραφή**

Να υποθέσεις ότι είσαι **εκπρόσωπος των Κορινθίων ή των Θηβαίων** και αγορεύεις στη συνέλευση που έγινε στη Σπάρτη. Γράψε τον **λόγο** και τα **επιχειρήματά** σου.

**🗸 Παραλλαγή**: Γράψε **τα πρακτικά της Συνέλευσης στη Σπάρτη**. Ας πούμε ότι είσαι ο *«****Γραμματέας της Βουλής****»*. Φαντάσου όλη τη συνεδρίαση και γράψε τη συζήτηση που έγινε και τα επιχειρήματα που πιθανόν χρησιμοποίησαν οι Κορίνθιοι, οι Θηβαίοι και οι Σπαρτιάτες. Γι’ αυτό, όμως, θα πρέπει νά λάβεις υπόψη σου και τα κεφάλαια 20 - 21.

**🗸 Πῶς κρίνεις την πρόταση των Κορινθίων και των Θηβαίων**; Γράψε τις σκέψεις σου σε μικρό κείμενο. **🗸** Αν ήσουν εκεί, **τι θα έλεγες** στους Θηβαίους και τους Κορίνθιους;